**112**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sun la 112

chem toate dorurile

să-mi acorde primul ajutor

nu e nimeni de gardă

mesageria bunăvoinței lipsește

un infinit de urgențe

așteaptă la rând pe un birou prăfuit

legată la ochi de povești fără nume

tastez în neștire cuvinte

cu sens necunoscut

să pot neutraliza interferențele

animalice ale lumii

la celălalt capăt al firului

se aude propriul ecou...

de-am putea apela

la orice oră mângâierile mamei

am fi salvați.